«Freia» (fregatt fra 1828)

«Freia» var en seilfregatt bygget på Marinens Hovedverft i Horten og sjøsatt 25. august 1828. Skipet ble bygget for Den kongelige norske marine og var byggenummer én ved verftet.

Skipet hadde en besetning på 344 mann og var 44,2 meter langt. Opprinnelig førte det 2 kanoner på 60 pund, 24 kanoner på 24 pund og 18 kanoner på 18 pund.  I 1863 ble skipet bygget om til losjiskip, og i 1870 ble det hugget opp.

Konstruktør og hoveddriftskilde for fregattens konstruksjon var Norges første skipsbygningsinspektør, Carl Christian Lous (1782–1837).

En nøyaktig, 8 meter lang modell av skipet er utstilt i Marinemuseet i Horten.

Et militært bygg på Karljohansvern bærer samme navn og er kalt opp etter fregatten. 

På grunn av sin konstruksjon og behovet for oppdrift, måtte skipet sjøsettes med baugen først. Slik sjøsjetting er sjelden, og skjedde kun to ganger i Horten Verfts historie. Den siste gangen var i 1983, 155 år senere, da verftets siste båt (supplyskipet Finn Barents) ble sjøsatt med baugen først. 

 Referanser 

Kategori:Norske fregatter
Kategori:Kulturminner i Horten
Kategori:Sjøfart i Vestfold
Kategori:Skip bygget i Norge
Kategori:Skip fra 1828
Kategori:Artikler i sjøfart-prosjektet